

ШҚО ББ «ШҚО арнайы мектеп - интернаты» КММ

Баяндама

Тақырыбы: «Жаңартылған оқу мазмұнының дәстүрлі оқу мазмұнынан айырмашылығы неде?»

Педкеңес, 2019 жыл

Дайындаған: Жумажанова А.А.

1. **Білім мазмұнын жаңарту не үшін қажет?**

Елімізде білім беру саясаты мен тәжірибеге ықпал ететін келесі маңызды салаларда айтарлықтай өзгерістер орын алды:

-экономика; -адамдардың өзін өзі басқаруы; -қарым-қатынас көлемі және жылдамдығы; -еңбек нарығының құрылымы; -шекарамыздың ашықтығы; -еліміздің азаматтарына ашылған мүмкіндіктер кеңістігі; -оқыту мен үйретудің анағұрлым нәтижелі тәсілдерінің анықталуы.

Білім беру жүйесіне өзгеріс енгізуге қажетті факторлар келтірілген:

-әлем стандартына сай білім беру;

-бәсекеге қабілетті тұлға тәрбиелеу;

-табысты өмір сүру дағдаларын қалыптастыру;

-әлем азаматын тәрбиелеу;

-тәжірибелік дағдыларды дамыту;

-функционалдық сауаттылықты арттыру;

-мұғалімнің кәсіби шеберлігін жетілдіру болып табылады.

**2. Жаңартылған білім мазмұны мен дәстүрлі білім мазмұнының айырмашылығы неде?** Салыстыру былай беріледі:

|  |  |  |
| --- | --- | --- |
| **Негізгі сипаттамалар** | **Дәстүрлі оқыту үлгісі** | **Жаңартылған білім үлгісі** |
| Оқыту мақсаты | Оқыту бағдарламасында белгіленген білім көлемін меңгертуге бағытталған оқыту нәтижесі | Оқушының оқу қызметін оның танымдық қызметі негізінде ұйымдастыру, білім алуға үйрету |
| Мұғалімнің рөлі | Басқарушы, жетекші, оқыту үдерісінің субъектісі, білім көзі | Оқыту үдерісін, оқушының танымдық қызметін ұйымдастырушы, кеңесші, менеджер |
| Оқушының рөлі | Дайын білімді селсоқ қабылдаушы, оқыту үдерісінің объектісі | Белсенді, білім іздеуші, оқыту үдерісінің субъектісі |
| Білімді ұсыну формалары | Дайын күйінде, үлгі бойынша,Сөздік әдістер мен мәтіндік формалар арқылы | Аудио, визуалдық, графикалық көрнекіліктер мен интерактивті әдістер арқылы |
| Білімді қолдану | Білімді бақылауға дайындық мақсатында типтік тапсырмалар мен жаттығуларды қолдану | Алынған білімді нақты жағдайда қолдану |
| Оқушы қызметінің формасы | Фронтальды және жеке | Оқушының өз бетінше жұмысы, топтық, жұптық, ұжымдық формалары |
| Оқытудың негізгі әдіс-тәсілдері | Сөздік әдістер | Мұғалім мен оқушының, оқушылардың бір-бірімен өзара әрекеттесуіне негізделген интерактивті тәсілдер |
|  |  |  |
|  |

Қорыта келгенде, дәстүрлі білім мазмұны білім, білік, дағдыға негізделсе, жаңартылған білім мазмұны нәтижеге бағытталған.

**3.** Дәстүрлі сабақ жоспары мен жаңартылған мазмұндағы сабақ жоспарын салыстыра отырып, қысқа мерзімдегі сабақ жоспарыны енген жаңалықтарға қысқаша тоқталып сипаттама беріп өтейін.

\* оқу мақсаттары қайдан алынады;

- орта мерзімдегі сабақ жоспарынан алынады.

\* бағалау критерийі дегеніміз не?

- оқу бағдарламасындағы оқу мақсаттарына с»йкес құрылады. Бағалау критерийін белгілеп алған соң, мұғалім тапсырма дайындайды, осы тапсырмадан дескриптор құрылады.

\* дескриптор қалай құрылады?

- дескриптор – тапсырмаларды орындау кезіндегі әрекетті көрсететін сипаттама. Дескриптор – нәтижеге жету алгоритмі, тапсырмаларды орындау қадамдары. Дескриптор қолжетімді, анық, нақты болу керек.

\* қалыптастырушы бағалау.

- қалыптастырушы бағалау дегеніміз – мұғалім мен оқушы арасындағы кері байланысты қамтамасыз ететін және қатені дер кезінде түзетуге мүмкіндік беретін бағаның түрі.

 Жаңартылған білім мазмұнының қазіргі жағдайына көзқарасым, жаңартылған білім бағдарламасының мақсаттарында жүйелілік пен сабақтастық нақты орнаған жоқ, базалық білім ретке келіп, жүйеленбеген. Мысалы, математика пәнін алып қарайтын болсақ, есептеу заңдылығына бағынады, олар: қосу, алу, көбейту, бөлу. Яғни, бұларды оқытпаса ол математика пәні деп атала ма? Сол сияқты тілдің жүйесін оқытпаса, ол несіне қазақ тілі ғылыми пән, тіл сабағы деп қалай атауға болады. Лексикалық тақырыптарға теориялық тақырыптар (фонетика, лексика, грамматика) жапсырма ретінде беріледі. Қазақ тілінің ғылымилығын сөйлеу дағдысын қалыптастыратын пәнмен шатыстырған сыңайлы. Бұл менің жеке пікірім, мүмкін, уақыт ағымымен ретке келіп жатады деген сенімдемін.